CELEX: C2004/094/140
Language: el
Date: 2004-04-17 00:00:00
Title: Προσφυγή του Faraj Hassan κατά του Συμβουλίου της Ευρωπαϊκής Ένωσης και της Επιτροπής, που ασκήθηκε στις 12 Φεβρουαρίου 2004.

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/52
            
         Προσφυγή του Faraj Hassan κατά του Συμβουλίου της Ευρωπαϊκής Ένωσης και της Επιτροπής, που ασκήθηκε στις 12 Φεβρουαρίου 2004.
   ((Υπόθεση Τ-49/04))
   (2004/C 94/140)
   Γλώσσα διαδικασίας: η αγγλική
   Ο Faraj Hassan, Λονδίνο, Ηνωμένο Βασίλειο, εκπροσωπούμενος από τους E.Grieves, Barrister και H. Miller, Solicitor, άσκησε στις 12 Φεβρουαρίου 2004 προσφυγή ενώπιον του Πρωτοδικείου των Ευρωπαϊκών Κοινοτήτων κατά του Συμβουλίου της Ευρωπαϊκής Ένωσης και της Επιτροπής.
   Ο προσφεύγων ζητεί από το Δικαστήριο:
   
               —
            
            
               Nα ακυρώσει τον κανονισμό (ΕΚ) 881/2002 του Συμβουλίου, της 27ης Μαΐου 2002, όπως έχει τροποποιηθεί από τον κανονισμό (ΕΚ) 2049/2003 και / ή τον κανονισμό (ΕΚ) 2049/2003 της Επιτροπής στο σύνολό του και / ή σε σχέση με την απαγόρευση που επιβλήθηκε στον προσφεύγοντα.
            
         
               —
            
            
               Επικουρικά, να κηρύξει τους ανωτέρω κανονισμούς μη εφαρμοστέους έναντι του προσφεύγοντος και
            
         
               —
            
            
               Να καταδικάσει το Συμβούλιο στα δικαστικά έξοδα.
            
         
               —
            
            
               Λόγοι ακυρώσεως και κύρια επιχειρήματα:
            
         Ο κανονισμός 881/2002 (1) προβλέπει τη δέσμευση κεφαλαίων και άλλων οικονομικών πόρων των προσώπων που αναφέρονται στο παράρτημά του Ι. Το άρθρο 7, παράγραφος 1, του κανονισμού αυτού εξουσιοδοτεί την Επιτροπή να τροποποιεί ή να συμπληρώνει το παράρτημα Ι βάσει αποφάσεων που λαμβάνονται είτε από το Συμβούλιο Ασφαλείας των Ηνωμένων Εθνών είτε από την Επιτροπή Κυρώσεων. Τον Νοέμβριο 2003 η Επιτροπή Κυρώσεων του Συμβουλίου Ασφαλείας των Ηνωμένων Εθνών πρόσθεσε τον προσφεύγοντα στον κατάλογο των προσώπων για τα οποία θα έπρεπε να ισχύει η δέσμευση κεφαλαίων και περιουσιακών στοιχείων. Με τον κανονισμό 2049/2003 (2)
      ΕΕ L 303, της 21ης Νοεμβρίου 2003, σ. 20 έως 21 η Επιτροπή τροποποίησε το παράρτημα Ι του κανονισμού 881/2002, προσθέτοντας σε αυτό το όνομα του προσφεύγοντος.
   Ο προσφεύγων εναντιώνεται στα μέτρα αυτά επικαλούμενος παραβιάσεις των θεμελιωδών ανθρωπίνων δικαιωμάτων. Προβάλλει ότι το αποτέλεσμα των επίδικων μέτρων είναι η έλλειψη σεβασμού της περιουσίας του και της ιδιωτικής και οικογενειακής του ζωής, αντίθετα με όσα ορίζει το άρθρο 8 της Ευρωπαϊκής Σύμβασης για τα Δικαιώματα του Ανθρώπου και το άρθρο 1 του πρωτοκόλλου 1 της συμβάσεως αυτής.
   Ο προσφεύγων επικαλείται περαιτέρω ότι οι καθών παρέλειψαν συνολικά να του εξασφαλίσουν, πριν αλλά και μετά την έκδοση της αποφάσεως, δίκαιη δίκη και αποτελεσματική προσφυγή, για να αντιμετωπίσει τα πραγματικά περιστατικά στα οποία στηρίχθηκαν. Κατά τον προσφεύγοντα αυτό αποτελεί παράβαση των άρθρων 6 και 13 της Ευρωπαϊκής Σύμβασης για τα δικαιώματα του Ανθρώπου. Τέλος, ο προσφεύγων ισχυρίζεται ότι τα επίδικα μέτρα παραβίασαν την αρχή της αναλογικότητας.
   
      (1)  Κανονισμός (ΕΚ) 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν, και για την κατάργηση του κανονισμού (ΕΚ) 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν, ΕΕ L 139 της 29/05/2002, σ. 9 έως 22.
   
      (2)  Κανονισμός (ΕΚ) 2049/2003 της Επιτροπής, της 20ής Νοεμβρίου 2003, που τροποποιεί για εικοστή πέμπτη φορά τον κανονισμό (ΕΚ) 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) 467/2001 του Συμβουλίου.